Document ID: 31998D0546

KOMISSION PÄÄTÖS,
tehty 22 päivänä heinäkuuta 1998,
eläinten terveyttä koskevista vaatimuksista ja eläinlääkärintodistuksista tuoreen lihan tuonnissa eräistä Euroopan maista tehdyn komission päätöksen 98/371/EY muuttamisesta joidenkin Kroatiaa ja T Osekkiä koskevien seikkojen huomioon ottamiseksi (tiedoksiannettu numerolla K(1998) 2186) (ETA:n kannalta merkityksellinen teksti) (98/546/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna neuvoston direktiivillä 97/79/EY (2), ja erityisesti sen 14, 15 ja 16 artiklan,
sekä katsoo, että
eläinten terveyttä koskevat vaatimukset ja eläinlääkärintodistukset tuoreen lihan tuonnissa eräistä Euroopan maista vahvistetaan komission päätöksessä 98/371/EY (3),
tuoreen lihan tuontia ei ole sallittu Kroatian joiltakin alueilta,
yhteisön äskeisen eläinlääkinnällisen tarkastuskäynnin perusteella vaikuttaa siltä, että Kroatian eläinlääkintäviranomaiset pystyvät valvomaan tyydyttävästi koko maata,
klassisen sikaruton esiintyminen vuonna 1997 joillakin kesysikoja kasvattavilla tiloilla T Osekissä on vahvistettu,
T Osekin viranomaisten toteuttamien toimenpiteiden johdosta kesysikoja kasvattavien tilojen epidemiologinen tilanne on parantunut, eikä vuoden 1997 kesäkuun jälkeen ole ilmennyt yhtään uutta tapausta,
on välttämätöntä muuttaa aluetta, jolla klassista sikaruttoa on esiintynyt luonnonvaraisissa sioissa, nykyistä tilannetta vastaavaksi,
tämän vuoksi on aiheellista sallia tuoreen lihan tuonti koko Kroatian sekä koko T Osekin alueelta, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 98/371/EY seuraavasti:
1. Korvataan liite I tämän päätöksen liitteellä I.
2. Korvataan liite II tämän päätöksen liitteellä II.
2 artikla
Jäsenvaltioiden on sallittava kuudenkymmenen päivän ajan tämän päätöksen jäsenvaltioille tiedoksi antamisesta päätöksessä 98/371/EY vahvistettujen edellytysten mukaisesti ennen tämän päätöksen voimaantuloa tuotetun ja varmennetun tuoreen lihan tuonti Kroatiasta ja T Osekistä.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä heinäkuuta 1998.

Labels: 17
0
3
6
18